kardosdrur/scandi-wiki huggingface dataset:
Raadvad

Raadvad eller Rådvad er en lille bebyggelse i Taarbæk Sogn og Lyngby-Taarbæk Kommune ved Mølleåen imellem Jægersborg Hegn og Dyrehaven. Den allernordligste del af Raadvad, herunder Raadvad Kro, ligger dog i Rudersdal Kommune. Den er opstået som en tidlig industriby omkring vandmøllen Raadvad Mølle.

I Raadvad ligger et vandrerhjem og Raadvad Kro, Center for Bygningsbevaring, Naturskole samt Raadvad Fabrik og Raadvad Byen, en klynge af de tidligere arbejderboliger, der i dag andelsboligforening.

Blandt personer med tilknytning til Raadvad er sølvsmeden Georg Jensen, marinemaleren Axel Lind, egnshistorikeren Svend Aage Larsen og
Andrea Kibenich. Siden midten af 1970'erne Raadvad Bronzeværksted med billedhuggerne Steffen Lüttge og Stine Ring Hansen. Desuden billedhugger Sys Svinding, keramiker Bente Hansen, tekstildesigner Lisbet Friis, KatART, m.fl.

Raadvad Stenhuggeri under stenhuggermester Stig Andersen er internationalt anerkendt for bygningsrestaurering.

Fabrikken Raadvad 
Stedet har givet navn til virksomheden Raadvad, der blev grundlagt 1758 under navnet Raadvaddams Fabrikker. Virksomheden producerede især husgeråd.
Efter 1. verdenskrig skiftede fabrikken navn til Raadvads Knivfabrikker og i en periode fremstilledes udelukkende knive og brødskærere (brødmaskiner). I 1970'erne flyttede virksomheden fra Raadvad til Brønderslev og er i dag en del af koncernen Fiskars.

Fabriksbygningerne i Raadvad anvendes som værksteder for kunstnere, designere, konservering og bevaringsværdige håndværk, mm, og to gange årligt kan man besøge udstillinger i Raadvad 40 - Den gamle Knivfabrik.

Referencer

Litteratur 
 Jan Møller, Mølleåen, Forlaget Cicero, 1992. .

Eksterne henvisninger 

Lokaliteter i Lyngby-Taarbæk Kommune
Rudersdal Kommunes geografi
Præsidentvalg (USA)

Præsidentvalg i USA afgør, hvem der bliver landets præsident og vicepræsident. Præsidentvalget er indirekte, da de registrerede vælgere i hver delstat (samt Washington D.C.) stemmer om, hvem delstatens delegerede i valgmandskollegiet skal stemme på. Valgsystemet tager ikke højde for, hvor stor sejren bliver, dvs. at en stat tæller lige meget, om den vindes med 51 % af stemmerne, eller om den vindes med 100% af stemmerne, dog fordeles de delegerede anderledes i Maine og Nebraska. Hver delstat har et antal delegerede, som tilsvarer dens repræsentation i Kongressen (Washington D.C. har tre delegerede). Antal delegerede for hver stat bliver afgjort ud fra statens indbyggertal, da antallet af repræsentanter afgøres af indbyggertallet.

Der er 538 delegerede på valg ved hvert præsidentvalg (100 senatorer + 435 repræsentanter + 3 stemmer for Washington D.C.). Kandidaterne skal derfor have mindst 270 delegerede for at blive præsident.

Præsidentvalget holdes hvert fjerde år i år deleligt med 4, på den første tirsdag efter den første mandag i november. Præsidenten og vicepræsidenten vælges på en fælles kandidatliste. Præsidenten kan samlet være ved magten i 10 år, da personen kan genvælges én gang plus det er tilladt at have siddet som præsident i op til en halv periode inden man bliver valgt første gang hvis den tidligere præsident har måttet gå af før tid.
7-kanten

7-kanten er en vestjysk amatørscene, der spiller teater hele vintersæsonen for og med børn, unge og voksne. Det er regionens største amatørteater med hjemsted i Janderup vest for Varde.

Der blev indkaldt til stiftende generalforsamling 25. maj 1970 i Janderup forsamlingshus. Fra dagsordenen var bl.a. en konkurrence om foreningens navn, samt valg af bestyrelse – 7 mand. Deraf navnet.

Amatørteateret startede i det små i 1970 med teater og musik for børn, unge og voksne hele året, og det gør de stadig. Men fra 1978 startede de Varde Sommerspil på friluftsscenen i Arnbjerg i Varde og den tradition foregår stadig.

Forestillinger 
 1978: Jomfruburet set af 5.800
 1979: Champagnegaloppen set af 6.300
 1980: Farinelli set af 8.300
 1981: Annie Get Your Gun set af 21.000
 1982: Show Boat set af 19.300
 1983: Oliver set af 27.000
 1984: Landmandsliv set af 25.500
 1985: Sommer i Tyrol set af 32.750
 1986: 7 brude til 7 brødre set af 32.200
 1987: My Fair Lady set af 35.300
 1988: Jesus Christ Superstar set af 20.100
 1989: Flagermusen set af 29.550
 1990: Guys and Dolls set af 24.700
 1991: Den Glade Enke set af 32.500
 1992: The Sound of Music set af 42.800
 1993: Jomfruburet set af 31.500
 1994: The King and I set af 27.625
 1995: Farinelli set af 33.100
 1996: Frøken Nitouche set af 33.000
 1997: Show Boat set af 31.000
 1998: South Pacific set af 27.000
 1999: Grevinde Maritza set af 22.000
 2000: Oliver set af 23.000
 2001: Mød mig på Cassiopeia" set af 27.000
 2002: Les Misérables set af 27.200
 2003: Sommer i Tyrol set af 29.400
 2004: Spillemand på en tagryg set af 24.500
 2005: Annie Get Your Gun set af 27.850
 2006: Evita set af 27.345
 2007: Midt om natten (musical) set af 31.882
 2008: The Sound of Music set af 33.434
 2009: Skønheden og udyret set af 36.500
 2010: The Producers set af 27.705
 2011: 7 brude til 7 brødre set af 28.023
 2012: My Fair Lady set af 29.382
 2013: Den eneste ene set af 30.005
 2014: Byens bedste horehus set af 26.500
 2015: Shrek The Musical set af 28.184
 2016: Zorro The Musical set af 20.192
 2017: Midt om natten (musical) set af 30.848
 2018: Chaplin The Musical set af 21.000
 2019: Annie Get Your Gun
 2020: Fyrtøjet - en gnist i Andersens liv udsat til 2021 pga. covid-19
 2021: Fyrtøjet - en gnist i Andersens liv
 2022: Jesus Christ Superstar set af 13.485
 2023: De Tre Musketerer
 2024: Baronessen fra benzintanken

Eksterne henvisninger 
 7-kantens hjemmeside 
 7-kanten gennem 25 år .

Noter 

Amatørteater
Teatre i Danmark
Varde Kommune
Etableret i 1970
Flaviske dynasti

Det Flaviske Dynasti kom til magten i Romerriget efter en borgerkrig i 68-69.

 Vespasian (69-79)
 Titus (79-81)
 Domitian (81-96)

Efter Domitians død blev Nerva kejser.

Romerrigets kejserdynastier
Arthur Tudor

Arthur Tudor (ca. 20. september 1486 – 2. april 1502) var prins af Wales til sin død i 1502. Han var søn af Henrik 7. af England og Elizabeth af York.

27. marts 1489 indgik Arthurs fader Henrik 7. og Isabella 1. af Kastilien og Ferdinand 2. af Aragonien i Medina del Campo en kontrakt om trolovelse mellem Arthur og deres yngste datter, Katharina. Formålet var at danne en alliance mellem England og Spanien mod deres  nabo, Frankrig.
Indtil brylluppet i vinteren 1501 korresponderede Arthur og Katharina på latin.

De fik kun lov til at leve som par i få måneder, før Arthur døde i det tidlige forår 1502. 
Katharina levede nogle sørgmodige år som enke, til Arthurs yngre bror Henrik overtog tronen ved faderens død i 1509 og giftede sig med hende. Katharina var Henriks første hustru.

Kongelige fra England
Tronfølgere som aldrig tiltrådte
Isra og miraj

Isra og Mi'raj er profeten Muhammeds himmelfart, hvor han mødte flere profeter før ham, bl.a. Jesus (Isa) og Moses (Musa). Rejsen foregik på et væsen kaldet Buraq i selskab med englen Gabriel. Der hersker tvivl om, hvorvidt det var en fysisk eller åndelig rejse. Rejsen er beskrevet i Koranen, surah Isra (17). 

Islam
At komme ind i himlen levende
Borce

Borce (occitansk: Bòrça, udtalt /borso/) er en fransk kommune, som ligger i Aspedalen, dvs. i det gamle fyrstendømme Béarn. I dag er det underlagt departementet Pyrénées-Atlantiques og dermed regionen Aquitaine. I 2006 blev det konstateret ved en foreløbig folketælling, at der nu er 172 indbyggere i kommunen.

Bynavnet 
Stednavnet Borce forekommer under formerne Borsa (i det 12. århundrede), Borza (1186) og Borse (1250).

Historie 
 I 1385 var der 66 husstande i Borce, og byen tilhørte skatteområdet i Aspe. Byen var den vigtigste blandt de høje bygder i Aspedalen.
 I medfør af artikel 10 i Bayonnetraktaten fra 1862 kunne de spanske hyrder fra Ansodalen frit drive dres dyr på græsning i to områder af fransk territorium, som lå op ad grænsen, dvs. på Borce kommunes land, både nat og dag. Desuden lå det i traktaten, at der var fri adgang på en bestemt vej udover disse områder for at muliggøre hjordenes adgang. Denne bestemmelse kunne dog ikke anvendes ét år ud af seks (år, som kunne deles med 3 uden rest), hvor symmetriske regler tillod, at hjorder fra Borce græssede på spanske områder.

Historiske bygninger 
 Saint-Antoine-Abbé-sygehuset fra det 17. og 18. århundrede er renoveret i det 20. århundrede.
 Bygninger (staldbygninger og bageovne) fra det 14.-19. århundrede.
 Befæstede huse fra det 13. og 14. århundrede.
 Portaletfortet (fort, fængsel, accisebod og udkigspost) fra det 16. århundrede er bygget delvist ind i Etsaut kommune og er renoveret i det 19. århundrede.
 Byen danner station på den del af pilgrimsruten til Santiago de Compostela, som følger Aragonfloden. Dette stykke vej krydser Somportpasset og forbinder Borce med Puente la Reina i Spanien. Derved danner det forbindelsesled mellem Via Tolosana og den spanske Camino aragonés.
 Kirken Saint-Michel er renoveret i det 17. århundrede og har et vievandskar i sort kalksten, som er prydet med en Ibskal, en humlebi og en skægget maske.

Erhvervsliv 
Komunens erhvervsliv er hovedsageligt orienteret mod jordbrug og kvægavl.

Kommunesamarbejde 
Kommunen er en del af følgende fem fælleskommunale samarbejder:
 Aspedalens kommunefællesskab
 Konsortium til udvikling af TV i den høje del af Aspedalen
 Øvre-Béarns blandede konsortium
 Det fælleskommunale konsortium for pengehjælp ved indskoling i Aspedalen
 Departementets konsortium for elektrificering

Noter

Se også 
 Accous
 Barrancqpasset
 Somportpasset

Eksterne links 
 Borce på Aspevejen

Pyrénées-Atlantiques
Béarn
Fem uger i ballon

Fem uger i ballon () er en science fiction-roman af Jules Verne fra 1863.

Handling 

I "Fem uger i ballon" skildres en fiktiv rejse i luftballon tværs over Afrika. Historiens hovedperson er den opdagelsesrejsende Samuel Fergusson. Han opfordres af Det kongelige geografiske Selskab i England til at udforske Afrika fra en ballon. Han rejser fra øen Zanzibar sammen med sin ven Dick Kennedy og sin tjener Joe. På vej gennem Afrika løber de ind i forskellige problemer som angreb fra lokale stammer, storme og en stranding i Sahara. Romanens klimaks er i slutningen af historien, da de flyver i en utæt ballon, som kun med nød og næppe kan holde sig svævende, til de når deres mål i Senegal. Sideløbende med den egentlige handling bliver læseren præsenteret for videnskabelige og kulturelle emner som hidtidige opdagelsesrejser, stammernes levevis, missioner i Afrika, eftersøgningen af Nilens kilder etc.

Emner 
Jules Verne lægger i bogen megen vægt på det videnskabelige. De fleste detaljer gennemgås grundigt. Der bruges lang tid på at gennemgå de tekniske aspekter ved rejsen, ligesom der er lange beskrivelser af det udstyr, personerne medbringer. Meget af indledningen bruges på at udmale fordelene ved en ballonrejse frem for en landrejse.
Derudover nævnes mange af de aktuelle ekspeditioner, ligesom Jules Verne lader hovedpersonerne opdage Nilens kilder. Man hører også om vanskelighederne ved ekspeditionerne.
De indfødte stammer, deres kultur og levevis bliver også skildret. Jules Verne bliver ofte kritiseret for at fremstille de indfødte som primitive og barbariske. Denne kritik underbygges af, at et af de største problemer på rejsen er angreb fra indfødte.

Kilder og henvisninger 

 "Fem uger i ballon", genfortalt af Arne Herløv Petersen, Sesam 1986,

Eksterne links

Se også 
 Jules Vernes bibliografi

Jules Verne
Romaner fra Frankrig
Litteratur i 1863
Villy E. Risør

Villy Emil Risør (f. 29. december 1910 i Vejle–13. november 1998 i Vejle) var direktør for Villy E. Risør A/S i Smørum (engros-trælasthandel). Han blev kendt som »træmand«, globetrotter, foredragsholder og forfatter af både skøn- og faglitteratur.

Villy Risør blev født som søn af tømrermester Thorsten Mikkelsen, Nyboesgade 36 i Vejle, og hustru Nielsine Marie Christensen. Familien flyttede i Villys tidlige barndom til København og fik i 1918 af Københavns Overpræsidium bevilget navneændring fra Mikkelsen til Risør. Familiens ambitioner førte til, at Villy kom i gymnasiet og tog sproglig studentereksamen fra Vestre Borgerdydskole i 1929 og fik arbejde på et kontor i betonbranchen. Han blev senere ansat inden for træbranchen og blev også sælger og repræsentant hos Hindenburgs Eftf., en halv snes år inden han i 1945 grundlagde Risør – Træ & Finér, der importerede oversøiske træsorter. Han boede i Bagsværd, indtil han i 1972 flyttede tilbage til barndomsbyen og bosatte sig i Bredballe. I 1985 lagde han arbejdet på hylden; men som pensionist deltog han bl.a. i debatten om skovsaneringen mod Vejle Fjord.

Villy Risør har gennem et langt liv arbejdet med træ, levet af og for træ og har på sine mange rejser haft lejlighed til at studere træ i alle verdensdele. Især de 600 arter, som indgår i den internationale træhandel, har han beskrevet i sin store bog "Træhåndbogen", som er en skattet opslagsbog inden for træfagene. Han har ud over 18 bøger skrevet en række artikler om rejser og om træ, om skovene og deres truede fremtid ved rovdrift, som han fik øjnene op for. Han har oplyst om træ og skovbrug ved sin foredragsvirksomhed rundt i Danmark, altid ledsaget af filmforevisning om træets vej fra Afrika og Østen til Danmark.

Risør var også aktiv esperantist.

Udvalgte udgivelser 
 1952 udgivet bogen "Hårdttræ. Orientering".
 1953 udgivet erindringer: "Træmandens Afrika" (rejseberetning).
 1956 "Så dyb er natten" (noveller).
 1957 "Undervejs med træmanden" (rejseberetning).
 1961 "Træbogen".
 1962 "Elefanter, teak og slangekys (rejseberetning).
 1966 "Træhåndbogen".
 1970 "Mellemspil. Modus vivendi" (erindringer).
 1980 "Træhåndbogen", 2. udgave. 
 1985 "1001 slags træ".
 1987 "Træordbog: Danske, tyske, engelske, franske træudtryk".

Eksterne henvisninger 
 

Kompositmaterialer
Sløjd
Skovbrug
Naturbeskyttelse i Danmark
Personer fra Vejle
Studenter fra Københavns Åbne Gymnasium
Amway

Amway er et multi-level marketing firma, grundlagt af Jay Van Andel og Richard DeVos i 1959. Firmaets navn er en sammentrækning af American way. Det har hovedkontor i Ada i Michigan, og sælger kosmetik, kosttilskud, vitaminer og rengøringsmidler. Amway driver, via en række tilknyttede firmaer, forretning i mere end 90 lande i verden. I USA og Canada drev det forretning under navnet Quixtar i perioden 2002-08.

Før sin død i september 2018 var Richard DeVos den 60.rigeste person i USA, og den 205.rigeste person i verden. DeVos-familien er en af republikanernes store bidragsydere.

Forretningsmodel 
Amway har i flere lande været under kritik og/eller efterforskning for pyramidespil, men er ikke blevet dømt. USA's Federal Trade Commision har i en redegørelse om pyramidespil erklæret, at Amways forretningsmodel er lovlig.

Amway er imidlertid struktureret som et pyramidespil, med hovedfokus på at skabe omsætning af varene hvilket kan gøres gennem rekruttering af nye forbrugere og forretningsindehaver. Det at komme i gang koster 232 kroner, efterfulgt af 250 kroner om året i 'kontigent'. 

I 2011 beregnede Consumer Awareness Institute deltagernes tabsrate til mere end 99,9 %. Amways forretningsmodel indebærer at sælge produkter og skabe fortjeneste ved hjælp af at opbygge et forbrugernetværk, som Amway kalder the downline.

Sidst i 1990'erne blev Amway i USA pålagt at informere alle nye sælgere om, at færre end halvdelen af selskabets sælgere nogensinde vil opleve at tjene noget, og at den gennemsnitlige månedsindtægt for det fåtal, der gik med overskud, kun var $ 65. En amerikansk undersøgelse fra 2010 konkluderede med, at den gennemsnitlige sælger slet ingenting tjente, men tværtimod tabte mere end $ 1.000 pr år.

Steven Butterfield har i sin bog Amway – the cult of free enterprise vist til at Amway fik 750.000 nye distributører i 1980 alene. Første trin i pyramiden var at få status som direktedistributør; det kræver flere måneders hårdt arbejde. Imidlertid var der rekrutteret 6.433 nye direktedistributører, tilsvarende 2,57 %. Men for at kunne leve af indtægten, måtte man være "diamantdistributør". I 1980 opnåede kun 120 denne status, dvs. 0,04 %.
I 2007 sagsøgte gigantkoncernet Procter & Gamble fire Amway-sælgere, der systematisk havde anklaget dem for at finansiere satanistisk virksomhed, dette som en del af Amways markedsføring. Procter & Gamble vandt sagen, hvor de fire sagsøgte blev dømt til at betale $ 19 millioner i erstatning.

Referencer

Eksterne henvisninger 
 
 

Detailvirksomheder fra USA
Kiss Kiss Kiss

Kiss Kiss Kiss er et dansk band fra Århus bestående af Mads Koch (vokal, guitar), Mads Frøslev (Guitar), Kristoffer Balle (bas) og William Asingh (Trommer). Genremæssigt er bandets musik en blanding af pop, art-rock og post-punk.

Bandet blev dannnet i 2006 hvor medlemmerne mødte hinanden på Mellerup Efterskole. I de efterfølgende år spillede bandet koncerter rundt omkring i Danmark og Europa. P3's program "De Sorte Spejdere" var først med opmærksomheden, og gjorde nummeret "Hector" til et mindre hit i 2007. I 2008 modtog de DMA's MySpace pris, spillede på Roskilde Festival og i 2009 var de på SPOT Festival.

I 2009 påbegyndte bandet indspilningerne til deres debut, som de producerer sammen med Tomas Høffding (fra WhoMadeWho) i studiet Delta Lab. Første single, "Broken Hearts", blev udsendt i begyndelsen af juni, hvor den også blev "P3's uundgåelige" og "Flesh" på MTV. 2. single, "Mirrors", fra albummet Release The Birds blev udgivet 23. februar 2010. Release The Birds blev udgivet 1. marts 2010.

Singler 
 Broken Hearts
 Mirrors

Eksterne henvisninger 
 

Musikgrupper fra Danmark
Har spillet på Roskilde Festival
Musikgrupper fra 2006
Monty Python Sings

Monty Python Sings er en cd af satire-gruppen Monty Python fra 1989.

Numre 
 "Always Look on the Bright Side of Life"
 "Sit on my Face"
 "Lumberjack"
 "Penis Song (Not the Noel Coward Song)"
 "Oliver Cromwell"
 "Money Song"
 "Accountancy Shanty"
 "Finland"
 "Medical Love Song"
 "I'm so Worried"
 "Every Sperm is Sacred"
 "Never be Rude to an Arab"
 "I Like Chinese"
 "Eric the Half-a-Bee"
 "Brian Song"
 "The Bruces' Philosophers Song" –
 "The Meaning of Life" –
 "Knights of the Round Table"
 "All Things Dull and Ugly"
 "Decomposing Composers"
 "Henry Kissinger"
 "I've Got Two Legs"
 "It's Christmas in Heaven"
 "Galaxy Song"
 "Spam"

Eksterne henvisninger 
 

Sings
Tom Morello

Tom Morello (født 30. maj 1964) er en amerikansk guitarist, kendt fra rockgrupperne Rage Against the Machine, Audioslave og The Nightwatchman. Han var en af 20 guitarister i Rolling Stones "Top 20-nye guitarister" og blev rangeret som nr. 26 på Rolling Stones liste over "Tidens 100 største guitarister".

Referencer

Eksterne henvisninger 

 

Guitarister fra USA
Liam Ridgewell

Liam Matthew Ridgewell (født 21. juli 1984 i London, England) er en engelsk fodboldspiller, der pt. ingen klub har, efter hans seneste klub, West Bromwich Albion, offentliggjorde den 16. maj 2014, at de ikke ville forlænge Liam Ridgewells kontrakt.

Referencer 

Fodboldspillere fra A.F.C. Bournemouth
Fodboldspillere fra Aston Villa F.C.
Fodboldspillere fra Birmingham City F.C.
Fodboldspillere fra West Ham United F.C.
Robbie Savage

Robert William "Robbie" Savage (født 18. oktober 1974 i Wrexham, Wales) er en professionel fodboldspiller som spiller som midtbanespiller. Han spiller i øjeblikket for Derby County, og han har tidligere spillet for det walisiske landshold.

Eksterne henvisninger 
 Fakta om Robbie Savage  på Soccebase 

Fodboldspillere fra Wales
Fodboldspillere fra Manchester United F.C.
Fodboldspillere fra Crewe Alexandra F.C.
Fodboldspillere fra Leicester City F.C.
Fodboldspillere fra Birmingham City F.C.
Fodboldspillere fra Blackburn Rovers F.C.
Fodboldspillere fra Derby County F.C.
Fodboldspillere fra Brighton & Hove Albion F.C.
Personer fra Wrexham
NÅ!!80

NÅ!!80 var en generations-manifestation, som afholdtes lørdag den 11. til søndag den 12. oktober 1980 i Huset i Magstræde i København. Der deltog repræsentanter i alderen 15-25 år fra såvel lyrikkens som musikkens, teatrets og filmens verden.

Bag arrangementet, som medførte stor interesse for den nye generations kunstudtryk og -udøvere, stod lyrikerne Jens Fink-Jensen og Michael Strunge, filminstruktørerne Rumle Hammerich og Linda Wendel, journalisten Synne Rifbjerg og billedkunstneren Lillian Polack.

Deltagere i NÅ!!80 
 Lyrikere: Jens Fink-Jensen, Henrik S. Holck, F.P. Jac, Bo Green Jensen, Michael Strunge, Søren Ulrik Thomsen med flere.
 Bands: Sods, Ballet Mécanique, Scatterbrain, Voxpop, SW 80, Cockpit Music, Gate Crashers, Pin-Ups, Repeat, Zambassa, Band Yt, Congo Karls Kapel, Count Duke, Hot Beating, NTL, Still m.fl.

Noter 

Begivenheder i 1980
Musikfestivaler i Danmark
Filmfestivaler i Danmark
Litteratur fra Danmark
Type O Negative

Type O Negative var et gothic-doom metal-band som blev dannet i 1990 i Brooklyn, New York. Bandet gjorde sig især bemærket som pionerer indenfor den tidlige opstart af gothic-doom metal. Som tilføjelse til dette har bandet altid balanceret med en variation af ikke-goth inspirationer som The Beatles, (hvor de nogle gange i spøg henviser til dem selv som "The Drab Four"). Trods deres dramatiske sangtekster med fokus på sex, romantik, depression og døden er Type O Negative også kendt for deres uærbødige og selvmisbilligende form for humor. Deres popularitet voksede i 1993 med udgivelsen af albummet Bloody Kisses, der indeholdt hitsene "Christian Woman" og "Black No. 1 (Little Miss Scare-All)". Der seneste album var Dead Again, der blev udgivet i 2007.

Bandet blev opløst i 2010 efter Peter Steeles død.

Medlemmer

Nuværende 
 Josh Silver – Keyboard, programmering, bagvokal
 Kenny Hickey – Lead og rytmeguitar, bagvokal
 Johnny Kelly – Trommer, percussion, bagvokal

Tidligere medlemmer 
 Sal Abruscato – Trommer, percussion, bagvokal (1989–1993)
 Peter Steele – Vokal, bas, guitar, keyboard (1989-2010)

Diskografi 
 Slow Deep and Hard (1991)
 The Origin of the Feces (1992)
 Bloody Kisses (1993)
 October Rust (1996)
 World Coming Down (1999)
 Least Worst Of (2000 – opsamlingsalbum)
 Life Is Killing Me (2003)
 Dead Again (2007)

Eksterne henvisninger 

 Type O Negative – Officiel hjemmeside 
 Type O Negative på MySpace

Musikgrupper fra USA
Gothic metal-grupper
Musikgrupper fra 1990
Varde Kaserne

Varde Kaserne ligger på Hjertingvej 127 i Varde og Hærens efterretningscenter samt sergentskolen er garnisoneret her.

Bygningsarbejderne blev iværksat omkring starten af 1952. 4. Feltartilleriregiment rykkede ind på kasernen 23. oktober 1953 og overtog de bygninger, der på det tidspunkt var færdige. Først den 6. august 1956 kunne den færdige kaserne dog indvies og den endelige pris for konstruktionen af kasernen beløb sig til 14.850.000 kroner. Kasernen bevirkede, at der skulle laves mange nye boliger i Varde, hvor mange boliger var forbeholdt militært personel. Det skete f.eks. på Stationsparken og blokkene på Ringkøbingvej. I umiddelbar nærhed af kasernen findes et trinbræt der bliver betjent af Arriva på strækningen mellem Esbjerg og Skjern.

Indenfor hovedindgangen til kasernen findes der en mindelund for de artillerister der i dansk tjeneste har mistet livet siden 9. april 1945.

I starten af 1970'erne oprettedes Hærens Ildstøtteskole som fik plads på Varde Kaserne.

Tårnfalk (UAV) var i sin tid også udstationeret på Varde Kaserne. Systemet viste sig at være et fejlkøb og blev efterfølgende solgt til Royal Canadian Air Force hvor det blev udfaset i 2009.

I 2013 blev det i forbindelse med Forsvarsforliget 2013-2017 besluttet at nedlægge Sønderborg Kaserne og flytte Hærens Sergentskole til Varde Kaserne.

Referencer

Eksterne henvisninger 
 Varde Kasernes historie.  

Kaserner i Danmark
Kaserne
Etableret i 1956